19.6.2007 Den Europæiske Unions Tidende L 157/23 II (Retsakter vedtaget i henhold til traktaten om Den Europæiske Union) RETSAKTER VEDTAGET I HENHOLD TIL AFSNIT V I EU-TRAKTATEN RÅDETS AFGØRELSE 2007/423/FUSP af 18. juni 2007 om gennemførelse af fælles holdning 2004/293/FUSP om forlængelse af foranstaltningerne til støtte for den effektive gennemførelse af mandatet til Den Internationale Krigsforbryderdomstol vedrørende Det Tidligere Jugoslavien (ICTY) RÅDET FOR DEN EUROPÆISKE UNION HAR — under henvisning til Rådets fælles holdning 2004/293/FUSP af 30. marts 2004 om forlængelse af foranstaltningerne til støtte for den effektive gennemførelse af mandatet til Den Internatio- nale Krigsforbryderdomstol vedrørende Det Tidligere Jugoslavien (ICTY) ()), særlig artikel 2, sammenholdt med artikel 23, stk. 2, i traktaten om Den Europæiske Union, og ud fra følgende betragtninger: (1) — Ved fælles holdning 2004/293/FUSP vedtog Rådet foran- staltninger for at forhindre indrejse i eller transit gennem medlemsstaternes område for de personer, som er invol- veret i aktiviteter, der hjælper personer på flugt til fortsat at unddrage sig retsforfølgning for forbrydelser, for hvilke Den Internationale Krigsforbryderdomstol vedrørende Det Tidligere Jugoslavien (ICTY) har rejst tiltale over for disse personer, eller som på anden vis handler på en måde, som kan hindre ICTY's effektive gennemførelse af sit mandat. (2) > Ante Gotovina er blevet overført til forvaring i ICTY, og visse personer, der er nævnt i artikel 2 i den fælles hold- ning, og som har forbindelse med Ante Gotovina, bør derfor fjernes fra listen. Det er endvidere nødvendigt at ajourføre  oplysningerne vedrørende de resterende personer på listen. (3) — Andre personer, som er involveret i aktiviteter, der hjælper personer på flugt til fortsat at unddrage sig rets- ()) EUT L 94 af 31.3.2004, s. 65. Senest ændret ved fælles holdning 2007/150/FUSP (EUT L 66 af 6.3.2007, s. 21). forfølgning for forbrydelser, for hvilke ICTY har rejst tiltale over for disse personer, eller som på anden vis handler på en måde, som kan hindre ICTY's effektive gennemførelse af sit mandat, bør også opføres på listen. (4) — Listen over personer i bilaget til fælles holdning 2004/293/FUSP bør ændres — TRUFFET FØLGENDE AFGØRELSE: Artikel 1 Listen over personer i bilaget til fælles holdning 2004/293/FUSP erstattes af listen i bilaget til denne afgørelse. Artikel 2 Denne afgørelse træder i kraft på dagen for vedtagelsen. Artikel 3 Denne afgørelse offentliggøres i Den Europæiske Unions Tidende. Udfærdiget i Luxembourg, den 18. juni 2007. På Rådets vegne F.-W. STEINMEIER Formand